wickkiey/tamil-wikipedia-markdown huggingface dataset:
# அன்மொழித் தொகை

**அன்மொழித் தொகை** என்பது தமிழ் இலக்கணத்தில் ஆறு வகையான தொகைநிலைத் தொடர்களில் ஒன்றாகும். பண்புத்தொகை, உம்மைத்தொகை, வேற்றுமைத்தொகை என்னும் மூன்று தொகைநிலைகளின் மேல் அன்மொழித்தொகை வரும் என்பது தொல்காப்பியர் கருத்து. ஆறு தொகைநிலைகளில் அன்மொழித்தொகை ஏனைய ஐந்து தொகைநிலைகளின் மேலும் வரும் என்பது நன்னூல் கருத்து.  

;விளக்கம்  
::பொற்றொடி வந்தாள்  
இங்குப் *பொற்றொடி* என்பது *பொன்னாலாகிய தொடி* என மூன்றாம் வேற்றுமை உருபும் பயனும் உடன்தொக்க தொகையாக உள்ளது. இதனை *வந்தாள்* எனும் முடிக்கும் சொல்லுடன் இணைத்துப் பார்த்தால் *பொற்றொடி அணிந்த பெண் வந்தாள்* என உணர்த்தும். பொன், தொடி ஆகிய இரண்டு சொற்களுக்கும் அப்பாற்பட்டுப் பெண் எனும் சொல்லிலே பொருள் நிற்பதால், பெண் எனும் சொல் அன்மொழியாகும்.  

##### எடுத்துக்காட்டு
| வரிசை எண் | தொகையின் பெயர் | எடுத்துக்காட்டு | விரி |  |
| --- | --- | --- | --- | --- |
| 1 | இரண்டாம் வேற்றுமைத் தொகைப் புறத்துப் பிறந்த அன்மொழித் தொகை

மூன்றாம் வேற்றுமைத் தொகைப்புறத்துப் பிறந்த அன்மொழித்தொகை

நான்காம் வேற்றுமைத் தொகைப்புறத்துப் பிறந்த அன்மொழித்தொகை

ஐந்தாம் வேற்றுமைத் தொகைப்புறத்துப் பிறந்த அன்மொழித் தொகை

ஆறாம் வேற்றுமைத் தொகைப்புறத்துப் பிறந்த அன்மொழித் தொகை

ஏழாம் வேற்றுமைத்தொகைப் புறத்துப் பிறந்த அன்மொழித்தொகை | **பூங்குழல்** வந்தாள்

**பொற்றொடி** வந்தாள்

கவி இலக்கணம்

பொற்றாலி

கிள்ளிகுடி

கீழ்வயிற்றுக் கழலை | பூவை உடைய குழலினை உடையாள்

பொன்னால் ஆகிய தொடியினை உடையாள்

இது கவிக்கு இலக்கணம் சொல்லப்பட்ட நூல்

பொன்னின் ஆகிய தாலியினை உடையாள்

கிள்ளியினது குடியிருக்கும் ஊர்

கீழ்வயிற்றின் கண் எழுந்த கழலைபோல்வான் |  |
| 2 | வினைத்தொகைப் புறத்துப் பிறந்த அன்மொழித்தொகை | **தாழ்குழல்** வந்தாள் | தாழ்ந்த குழலினை உடையாள் |  |
| 3 | பண்புத்தொகைப் புறத்துப் பிறந்த அன்மொழித்தொகை | **கருங்குழல்** வந்தாள் | கருமையாகிய குழலினை உடையாள் |  |
| 4 | உவமத்தொகைப் புறத்துப் பிறந்த அன்மொழித்தொகை | **துடியிடை** வந்தாள் | துடிபோலும் இடையினை உடையாள் |  |
| 5 | உம்மைத்தொகைப் புறத்துப் பிறந்த அன்மொழித்தொகை | தகரஞாழல் | தகரமும் ஞாழலும் கலந்து உண்டாகிய சாந்து |  |
| - | பன்மொழித் தொடர் புறத்துப் பிறந்த அன்மொழித்தொகை | **தகரஞாழன்முலை** வந்தாள் | தகரமும் ஞாழலும் கூடி உண்டாகிய சாந்தை அணிந்த முலையினையுடையாள் |  |
| - | பன்மொழித்தொடரில் அறுவகைத் தொகைகளும் கலந்து தொகையானது | திகழ் செவ்வான் மதித் திருமுகப் பூங்குழல் | திகழ்ந்த செம்மையாகிய வானத்தின்கண் மதிபோலும் திருமுகத்தினையும் பூவை அணிந்த குழலினையும் உடையாள் | } |

##### அடிக்குறிப்பு
# பாடுதுறை

**பாடுதுறை** என்னும் நூல் தத்துவராயர் பாடிய பாடல்களின் ஒரு தொகுப்பு.  
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
தத்துவராயர் தம் குருவிடமிருந்து பிரிந்து மீண்டும் அவரிடம் வந்து சேரும் வரையில் நிகழ்ந்த செய்திகள் இதில் உள்ளன.  
- இதில் 138 தலைப்புகளில் 1140 பாடல்கள் உள்ளன.
தலைப்புகள்  
முதலான தலைப்புகள் இவர் புதுமையாகக் காட்டிய சிற்றிலக்கியக் காட்சிகள்  

இவர் காட்டிய குரு பரம்பரை வரிசை  
- சில பஜனைப் பாடல்கள் உள்ளன
- அம்மானை, அன்னைப் பத்து, பள்ளியெழுச்சி, பல்லாண்டு, எம்மாவை போன்ற திருவாசக திவ்வியப் பிரபந்த பாடல் உறுப்புகள் சமய வேறுபாடின்றி பாடப்பட்டுள்ளன.
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஈசுர கீதை

**ஈசுரகீதை** என்பது தத்துவராயர் பாடிய நூல்களில் ஒன்று. கண்ணன் புகழைச் சொல்வது பகவத் கீதை. இந்த நூல் ஈசிவரனின் புகழைக் கூறுவதால் ஈசுரக்கீதை எனப் பெயரிடப்பட்டுள்ளது.  
இதனை இவரது ஆசிரியர் சொரூபானந்தர் பாராட்டிச் ‘**சிவப்பிரகாசம்**’ என்னும் பெயரையும் சூட்டியுள்ளார்.  
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
## வடமொழி ஈசுரகீதை
:வடமொழியில் ஈசுரகீதை என்னும் பெயருடன் ஒரு நூல் உள்ளது. இதனைச் சிவாக்கிர யோகிகள் என்பவர் தமது நூல் கூர்ம புராணம் உத்தர காண்டத்தில் 112 அத்தியாயங்களில் வடமொழியில் பாடியுள்ளார். இதனைத் தத்துவராயர் தமிழில் பாடிய நூல் இது.  
ஒப்புநோக்கம்  
- ஈசுர கீதை - சிவம் - தத்துவராயர்
- பிரம கீதை - பிரம் - தத்துவராயர்
- பகவத் கீதை - வைணவம் - வடமொழிப் புலவர்

## தமிழ்நூலின் பாங்குகள்
- இது 11 தலைப்புகளில் 338 பாடல்களைக் கொண்டது.
- இது வேதாந்த நூல். என்றாலும் தென்னாடுடைய சிவனைப் பாட்டுடைத் தலைவனாகக் கொண்டுள்ளது.
- நூல் நல்ல தமிழில் உள்ளது.
- வருணனை என்னும் சொல்லை இந்நூல் ‘வர்ணனம்’ எனத் தலைப்புகளின் பெயராக வழங்குகிறது. ‘ஜே’ என்னும் சொல்லைத் திருவாசகம் சிவபுராணத்தைப் பின்பற்றி ‘வெல்க’ என வழங்குகிறது.

எடுத்துக்காட்டு  
:வெல்க பூதபதி வெல்க சீவபதி  
:வெல்க யோகபதி வெல்கவே  
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# கண்ணூறு

பிறரது பார்வை காரணமாக ஒருவருக்கோ, ஒருநிறுவனத்திற்கோ, கட்டமைப்புக்கோ அல்லது உறவுநிலைக்கோ ஏற்படுவதாகக் கருதப்படும் ஊறு **கண்ணூறு** எனப்படும். இதனை கண் திருஷ்டி, கண்ணேறு எனவும் அழைப்பர். இது தமிழர் உள்ளிட்ட சில பண்பாடுகளில் காணப்படும் நம்பிக்கை ஆகும்.  

கண்ணூறு ஏற்பட்ட ஒருவர் நோய்வாய்ப்படுவதாகவும், மனச்சஞ்சலத்திற்கு உள்ளாவதாகவும், தீய நிகழ்வுகளுக்கு உள்ளாவதாகவும் நம்பப்படுகின்றது.  

இந்து சமயப் பண்பாட்டில் கண்ணூறு, நாவூறு, காற்றூறு என்பன மூவகைத் திருஷ்டிகளாகக் கூறப்படுகின்றது. இதில் நாவூறு என்பது பிறர் நாவால் சபிப்பதால் வரும் தீவிளைவு எனவும் காற்றணவு என்பது காற்றில் உள்ள தீயவாயுக்களின் விளைவாகவும் கொள்ளப்படுகின்றது.  

## சொல்லிலக்கணம்
கண்+ஊறு = கண்ணூறு  

## கண்ணூறு நீக்க முறைகள்

இந்து சமயத்தில் கட்டிடங்களுக்கு கண்ணூறு ஏற்படுவதை தடுக்க சில வழிமுறைகள் பின்பற்றப்படுகின்றன.  

1. கட்டிடங்களில் நீர் பூசணிக்காய் கட்டுவது
1. நீர்பூசணியில் கண்திருஷ்டி பூத பொம்மையை வரைந்து தொங்கவிடுதல்
1. திருஷ்டி பொம்மை எனப்படும் பழைய சட்டை மற்றும் முழுகால்சட்டையில் வைக்கோல் துணித்து கட்டிடத்தின் முன்பு கட்டுதல்
1. கண்திருஷ்டி பூதம் பொம்மை வரைதல்
1. கண்திருஷ்டி பூதம் பொம்மையை கட்டுதல்
1. கண்திருஷ்டி விநாயகர் டைல்ஸ் ஒட்டுதல்
1. கண்திருஷ்டி விநாயகர் படத்தை மாட்டுதல்
1. கண்திருஷ்டி விநாயகர் பொம்மையை மாட்டுதல்
1. எலுமிச்சை பழத்தை சரிபாதியாக அறுத்து ஒரு பாதியில் மஞ்சள் தடவியும் மறுபாதியில் குங்குமம் தடவியும் வைத்தல்
1. பச்சைமிளகாய் எழுமிச்சை கோர்த்து கட்டுதல்
1. துணி பொம்மையை தூக்கில் தொங்க விடுதல்
1. கோழிக்குஞ்சை தூக்கில் தொங்கவிடுதல்
1. கற்றாழை செடியை பிடுங்கி தலைகீழாக தொங்கவிடுதல்
1. ஆகாச கருடன் கிழங்கினை மஞ்சள் குங்குமம் தடவி தொங்கவிடுதல்
1. படிகாரத்தை கருப்புநிற‌கயிறால் கட்டி தொங்கவிடுதல்
1. முழுத்தேங்காயை கட்டி தொங்கவிடுதல்

குழந்தைகளுக்கு கண்ணூறு படாமல் பெரிய் கருப்புப் பொட்டு நெற்றியிலும் கன்னத்திலும் இடப்படுகின்றது.  

ஏற்பட்ட கண்ணூறை சாந்திப்படுத்த கண்ணூறு கழிக்கப்படும். தூர இடங்களில் இருந்து வீட்டுக்கு வந்தாலோ அல்லது திருமண வரவேற்பின் போது திருட்டி கழிக்கப்படுவது வழக்கம். புதுமனை புகுதல், பூப்புனித நீராட்டல் முதலான நிகழ்வுகளில் கண்ணூறு கழித்தல் ஒரு சடங்காகக் கொண்டாடப்படுகின்றது.  

## கண்ணூறு நீக்க முறைகள்
இந்த கண்ணூறு நீக்குவதற்கு எண்ணற்ற முறைகள் இந்துகளால் செய்யப்படுகின்றன. வீடுகள், அலுவலகங்கள் போன்றவற்றுக்கு அந்தக் கட்டிடத்தின் முன்பு நீர்பூசணி கட்டுதல், மிளகாய்-எலுமிச்சை மாலை கட்டுதல், கத்தாழையை தொங்கவிடுதல், அரக்க பொம்மைகளை தொங்கவிடுதல், நீர்ப்பூசணியில் அரக்க பொம்மை வரைந்து தொங்கவிடுதல் போன்ற சடங்குகளை செய்கின்றார்கள்.  

இவையன்றி சூரத்தேங்காய் உடைத்தல், பூசணி உடைத்தல், எலுமிச்சை பழத்தினை அறுத்து சிவப்பு தடவி வைத்தல் போன்றவற்றையும் செய்கின்றார்கள்.  

மனிதர்களுக்கும், நாய் மற்றும் பசு போன்ற விலங்குகளுக்கும் ஆராத்தி எடுத்தல், கற்பூரம் வைத்த வெற்றிலையைச் சுற்றி எறிதல் போன்ற சடங்குகளை கையாளுகின்றார்கள்.  

## இலக்கியத்தில் கண்ணூறு

- கல்லடி பட்டாலும் கண்ணடி படக்கூடாது என்பது பழமொழி.

- திருவருட்பாவில் கண்ணூறு பற்றி இப்படி கூறப்படுகின்றது.

<code>திவசங்கள் தொறும்கொண்டிடு தீமைப் பிணிதீரும்  
பவசங்கடம் அறுமிவ்விக பரமும் புகழ்பரவும்  
கவசங்கள் எனச்சூழ்ந்துறு **கண்ணேறது** தவிரும்  
சிவசண்முக எனவேஅருள் திருநீறணிந் திடிலே.</code>  

## ஆதாரங்கள்
# ம. திருமலை

**ம. திருமலை** (பி.1953)  

## கல்வி
இவர் மதுரை மாவட்டம், சோழவந்தானில் பள்ளிப் படிப்பையும், மதுரைத் தியாகராசர் கல்லூரியில் தமிழில் இளங்கலை மற்றும் முதுகலைப் பட்டத்தினையும் பெற்றார். மதுரை காமராசர் பல்கலைக்கழகத்தின் தமிழியல் துறையில் செயகாந்தன், தகழி சிவசங்கரன் பிள்ளை நாவல்கள் ஒப்பாய்வு என்ற பொருளில் ஆய்வு செய்து முனைவர் பட்டம் பெற்றார். இவரது மேற்பார்வையில் 30 ஆய்வாளர்கள் முனைவர் பட்டம் பெற்றுள்ளனர்.  

## பணி
மதுரை காமராசர் பல்கலைக்கழகத்தில் கூடுதல் தேர்வாணையர், தேர்வாணையர், நூல் விமர்சன பதிப்புத்துறை இயக்குநர், விடுதிக்காப்பாளர், தனிச்சிறப்பு அலுவலர் என்ற பொறுப்புகளை வகித்துள்ளார். 31 ஆண்டுகள் அங்கு பணியாறறியுள்ளார்.  
- *ஒப்பிலக்கியம் - கொள்கைகளும் பயில்முறையும்*
- *இனிய காண்க (தமிழ் இலக்கியம் - புதிய பார்வை)*
- *இருண்மையியல் - கொள்கைகளும் பயில்முறைகளும்*
- *பொருநராற்றுப்படை - விளக்கமும் நயவுரையும்*
- *மாங்குடி மருதனாரின் மதுரைக்காஞ்சி - ஆய்வுரை*
- *தமிழ் மலையாள நாவல் ஒப்பாய்வு*
- *ஜெயகாந்தனின் முன்னுரை இலக்கியம்*
- *இலக்கிய நுட்பங்கள்*
- *இலக்கியமும் வாசிப்பும்*
# வீ. சு. சம்பத்


**வீரவள்ளி சுந்தரம் சம்பத்** (பிறப்பு: 16 ஜனவரி, 1950) ஒரு இந்திய நிருவாகி, சூன் 10, 2012 முதல் இந்தியத் தலைமைத் தேர்தல் ஆணையராக பொறுப்பேற்க உள்ளார். 1973-ம் வருடம் முதல் இந்திய ஆட்சிப் பணி அலுவலராக இருக்கும் இவர், தமிழ்நாட்டிலுள்ள வேலூரைச் சேர்ந்தவர். இவர் இந்தியத் தேர்தல் ஆணையத்தில் 21 ஏப்ரல் 2009 முதல் பணியாற்றி வருகிறார். அதற்கு முன்பு இந்திய அரசின் எரிசக்தி மற்றும் ஆற்றல் துறையில் செயலாளராக பணிபுரிந்து வந்தார். சூன் 6, 2012 அன்று இந்தியக் குடியரசுத் தலைவர், பிரதிபா பாட்டில் முன்னிலையில் ச. யா. குரேசிக்குப் பதிலாகத் தலைமைத் தேர்தல் அதிகாரியாகப் பொறுப்பு அளிக்கப்பட்டது. இவர் ஓய்வு பெறும் வரையில் 16 ஜனவரி 2015 (தன்னுடைய 65-வது அகவை வரையிலும்) இப்பதவியில் இருப்பார்.  

## குறிப்புகளும் மேற்கோள்களும்
# தமிழன்

**தமிழன்** என்ற தலைப்பிலுள்ள கட்டுரைகள்  
- தமிழர், தமிழ் மொழி பேசும் இனம்.
- தமிழன் (இதழ்), அயோத்தி தாசரால் தொடங்கப்பட்ட ஓர் இதழ்.
- தமிழன் (திரைப்படம்), 2002இல் வெளிவந்த தமிழ்த் திரைப்படம்.
- தமிழன் (1990 கள் இதழ்), 1990களில் வெளிவந்த ஓர் இதழ்.
- தமிழன் தொலைக்காட்சி, ஒரு தொலைக்காட்சிச் சேவை.
- தமிழன் குரல் (இதழ்), ஐக்கிய அரபு அமீரகத்தில் வெளிவந்த ஓர் இதழ்.
- தமிழன் சடுகுடு மன்றம், தஞ்சாவூரிலுள்ள மன்றமொன்று.
- தமிழன் (நாளிதழ்), 1990 களில் தமிழ்நாட்டில் இருந்து வெளிவந்த ஒரு நாளிதழ்
# தமிழன் (திரைப்படம்)


***தமிழன்*** (*Thamizhan*) என்பது 2002ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் ஏ. மசிதின் இயக்கத்திலும் எஸ். ஏ. சந்திரசேகரின் திரைக்கதையிலும் விஜய்யை முதன்மைக் கதைமாந்தராகக் கொண்டு வெளிவந்துள்ளது.  

## நடிகர்கள்
| நடிகர் | கதைமாந்தர் |
| --- | --- |
| விசய் | சூர்யா |
| பிரியங்கா சோப்ரா | பிரியா |
| நாசர் | சக்திவேல் |
| இரேவதி | சூர்யாவின் உடன்பிறந்தாள் |
| ஆசிசு வித்யார்தி | சி. கே. |
| தில்லி கணேசு | இலட்சுமிநாராயணன் |
| பாலாசி |  |
| விவேக்கு | நந்தகுமார் |
| வாசு விக்ரம் |  |
| சேது வினாயகம் |  |

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** |  |
| --- | --- | --- | --- | --- |
| 1 | *ஹொற்று பாற்றி* | திப்பு, மாதங்கி | 04:38 |  |
| 2 | *லாலா லோ முடிச்சோம்* | சங்கர் மகாதேவன், சி. கே. இலாவண்யா | 05:09 |  |
| 3 | *மாட்டு மாட்டு* | டி. இமான், அனுராதா சிறீராம் | 05:03 |  |
| 4 | *தமிழா தமிழா* | கார்த்திக்கு | 04:43 |  |
| 5 | *உள்ளத்தைக் கிள்ளாதே* | விசய், பிரியங்கா சோப்ரா | 05:04 | } |
# பத்ரி (2001 திரைப்படம்)



***பத்ரி*** (*Badri*) என்பது 2001ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் பி. ஏ. அருண் பிரசாதின் இயக்கத்தில் விஜயை முதன்மைக் கதைமாந்தராகக் கொண்டு வெளிவந்துள்ளது. பூமிகாவிற்கு இது முதல் தமிழ்ப்படமாகும்.  

இந்தத் திரைப்படம் தம்முடு என்ற தெலுங்குத் திரைப்படத்தைத் தழுவியே வெளிவந்துள்ளது.  

## நடிகர்கள்
- விஜய்
- பூமிகா
- மோனல்
- விவேக்
- ரியாஸ் கான்
- கிட்டி
- மலேசியா வாசுதேவன்
- தாமு
- அனு மோகன்
- சிகான் உசேனி
- கசான் கான்
- பாண்டு
- அல்போன்சா

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** | **பாடல் வரிகள்** |  |
| --- | --- | --- | --- | --- | --- |
| 1 | *என்னோட லைலா வாறாளே ஸ்டைலா* | விஜய் | 05:12 | பழனி பாரதி |  |
| 2 | *ஏஞ்சல் வந்தாளே* | தேவி சிறீ பிரசாத், கே. எசு. சித்ரா | 04:46 | பழனி பாரதி |  |
| 3 | *கலகலக்குது எங்கள் (சங்கர் மகாதேவன்)* | சங்கர் மகாதேவன் | 05:05 | பழனி பாரதி |  |
| 4 | *அடி ஜிவ்வுனு ஜிவ்வுனு* | இரமணா கோகுலா, தேவி சிறீ பிரசாது | 02:06 | பழனி பாரதி |  |
| 5 | *காதல் சொல்வது* | சீனிவாசு, சுனிதா | 04:36 | பழனி பாரதி |  |
| 6 | *கலகலக்குது எங்கள் (மனோ)* | மனோ | 05:05 | பழனி பாரதி |  |
| 7 | *கிங் ஒஃப் சென்னை* | தேவி சிறீ பிரசாது | 04:19 | பழனி பாரதி |  |
| 8 | *சலாம் மகராசா* | தேவன், பிரியா | 02:23 | பழனி பாரதி |  |
| 9 | *ஸ்ரெல்லா மேறிஸ் லாறா* | திப்பு, விவேக்கு, தாமு | 01:46 | பழனி பாரதி |  |
| 10 | *ற்ரவெலிங் சோல்ட்யர்* | இரமணா கோகுலா | 04:07 | பழனி பாரதி | } |
# பிரம கீதை

**பிரமகீதை** என்பது தத்துவராயர் பாடிய நூல்களில் ஒன்று.  

காலம் 15-ஆம் நூற்றாண்டு  
- அருச்சுணனுக்குக் கண்ணன் தன் பெருமைகளைச் சொல்வதாக அமைந்துள்ளது **பகவத் கீதை**.
- வானவர்களெல்லாம் பிரமாவை வணங்கி வேதத்தின் உட்பொருளைக் கூறவேண்டும் என்று கேட்கப், பிரமன் உபநிடதங்களின் பொருளையெல்லாம் சுருக்கி அவற்றின் சாரமாகசு சொன்னதாக அமைந்துள்ளது பிரமகீதை. இது வடமொழியில் உள்ளது.
- தத்துவராயரின் ஆசிரியர் சொரூபானந்தர்.
- தத்துவராயர் வடமொழிப் பிரமகீதையைத் தமிழில் பாடியுள்ளார். இவர் இந்த நூலுக்குத் தன் ஆசிரியர் நினைவாகச் ‘**சொரூபானந்த சித்தி**’ என்னும் பெயரை மறுபெயராகச் சூட்டியுள்ளார். இவர் இயற்றிய **ஈசுர கீதை** நூலுக்கு இவரது ஆசிரியர் அவரது ஆசிரியர் நினைவாகச் ‘சிவப்பிரகாசம்’ எனப் பெயர் சூட்டி மாணாக்கர் நூலைப் பாராட்டியது போன்றது இது
இந்நூலுக்கு உரிய மூலச் சுவடி தமிழ்ப் பல்கலைக்கழக ஓலைச்சுவடித் துறையில் மிகவும் சிதைந்த நிலையில் காணப்படுகிறது. சான்று:சுவடி எண்: 303  

## தமிழ்நூல் பிரமகீதை
- இது 12 தலைப்புகளைக் கொண்டது. 547 பாடல்கள் உள்ளன.
- நூல் நல்ல தமிழில் உள்ளது
- மடக்கு அணிப் பாடல்கள் விரவி வருகின்றன.
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# சசிவன்ன போதம்

**சசிவன்ன போதம்** என்பது தத்துவராயர் பாடிய மோகவதைப் பரணி நூலின் பகுதி. இது ஒரு பகுதி நூலே ஆயினும் தமிழில் வேதம் பயில விரும்புவோர் முதலில் பயிலும் நூலாக அமைந்துந்துள்ளது. எனவே இந்த நூல் பலமுறை அச்சிடப்பட்டுப் பலராலும் பயிலப்பட்டுவந்தது. இதன் காலம் 15-ஆம் நூற்றாண்டு.  

சசிவன்ன போதம் 110 தாழிசைபாடல்கள் கொண்டது. வடமொழி ‘சூதசங்கிதை’ நூலின் முத்தி காண்டத்தில் சொல்லப்படும் பொருளைத் தமிழிலுள்ள சசிவன்ன போதப் பகுதி விளக்குகிறது. 17-ஆம் நூற்றாண்டில் எழுதப்பட்ட விருதாசல புராணம் என்னும் நூலின் இறுதியில் சசிவன்ன சருக்கம் என்னும் பகுதி 30 பாடல்களில் அமைந்துள்ளது.  

## சசிவன்னன் கதை
சசிவன்னன் கதையைப் பரமேசுரன் திருமாலுக்குச் சொன்னான்.  

பாசுயெக்கியன் என்னும் அந்தணனின் மகன் சசிவன்னன். வெண்ணிற ஆடை உடையவன். எல்லாருக்கும் எல்லாக் கொடுமைகளையும் செய்துவந்தான். அதன் பயனாய் அவனைக் கொடிய நோய் பற்றிக்கொண்டது. பெரிதும் துன்பப்பட்டான். மகன் நிலை கண்டு தந்தை மனம் வருந்தினார். தந்தை மகனுக்கு நல்ல குருவைத் தேடினார். உமையம்மையைத் தன் மகனுக்கு அறிவு புகட்டும்படி வேண்டினான். உமை அறிவு புகட்ட, சசிவன்னன் திருந்தி நலம்பெற்றான்.  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# வார்ப்புரு:Round4-with third

**}**

| &nbsp;} | &nbsp;} | &nbsp; |  |  |  |
| --- | --- | --- | --- | --- | --- |
| &nbsp;} | &nbsp;} | &nbsp; |  |  |  |
| &nbsp; |  |  |  |  |  |
| } |  |  |  |  |  |
| &nbsp; | &nbsp; | &nbsp;} | &nbsp;} |  |  |
| &nbsp; | &nbsp;} | &nbsp;} |  |  |  |
| } |  |  |  |  |  |
| } | } |  |  |  |  |
| &nbsp;} | &nbsp;} | &nbsp;} | &nbsp;} |  |  |
| &nbsp;} | &nbsp;} | &nbsp; | &nbsp;} | &nbsp;} | }<noinclude> |

See also:  
en:Template:Round4-with third  
bg:Шаблон:Полуфинали+3място  
ca:Plantilla:Semifinals amb tercer  
cs:Šablona:Semifinále+3místo  
es:Plantilla:Semis  
el:Πρότυπο:Φάση των 4  
gl:Modelo:Round4-with third  
is:Snið:Fjögurra liða úrslit  
it:Template:Torneo-semifinali-con-terzo  
ja:Template:Round4-with third  
ka:თარგი:ტურნირი4-მესამე ადგილით  
ko:틀:4강전  
pt:Predefinição:Round4  
ro:Format:Round4-with third  
simple:Template:Round4-with third  
sl:Predloga:Round4-with_third  
tl:Template:Round4-with third  
</noinclude>
# பெருந்திரட்டு

**பெருந்திரட்டு** என்பது தத்துவராயர் திரட்டிய ஒரு தொகுப்பு நூல்.  
:குறுந்திரட்டு  
என்னும் இரண்டு நூல்கள் ஆசியர் சொரூபானந்தரின் ஆணைப்படி இவரால் திரட்டி உருவாக்கப்பட்டவை.  
- காலம் 15-ஆம் நூற்றாண்டு
## பெருந்திரட்டு நூலமைதி
- தொகுத்த தத்துவராயர் தன் ஆசிரியரின் ஆசிரியர் பெயரால் திரட்டிச் ‘சிவப்பிரகாசர் பெருந்திரட்டு’ எனப் பெயர் சூட்டியுள்ளார்.
- நூலிலுள்ள பாடல்கள் – பாயிரம் 12, நூல் 2821, ஆக 2833 பாடல்கள்

## நூல் சொல்லும் செய்திகள்
- உலகாயதம் முதல் வேதாந்தம் ஈறாக உள்ள மதக் கோட்பாடுகளும், கண்டனமும்
- ஞான சாதனங்கள்
- யோக முறைமைகள்
- குருவின் அருமை பெருமைகள்
## பெருந்திரட்டு மேற்கோள் நூல்கள்
பெருந்திரட்டில் சேர்க்கப்பட்டுள்ள முன்னோர் நூல்கள்  
முதலானவை  
;இவருக்கு முன் தமிழில் வேதாந்த நூல்  
- பரமார்த்த தரிசனம் (பட்டர் மொழிபெயர்த்த பகவத் கீதை)
;இவருக்குப் பின் தமிழில் வேதாந்த நூல்  
- கைவல்ய நவநீதம்
- ஞானவாசிட்டம்

## சில செய்திகள்
- புதிய பாடல்களுக்குப் பழநூல் பெயர்களைச் சார்த்தியுள்ளார்.
- கொள்கை மறுப்புப் பாடல்கள் இணைந்து வருகின்றன.
- தேவாரத்துக்குப் பெயர் சூட்டியது
  - திருக்கடைக்காப்பு (சம்பந்தர் தேவாரம்)
  - தேவாரம் (அப்பர் தேவாரம்)
  - திருப்பாட்டு (சுந்தரர் தேவாரம்)
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# வெளிமான் தேசியப் பூங்கா, வேளாவதர்


**வெளிமான் தேசியப் பூங்கா** (*Blackbuck National Park, Velavadar*) இந்தியாவின் குசராத் மாநிலத்தில் உள்ள பவநகர் மாவட்டத்தில் உள்ள வேளாவதர் பகுதியில் அமைந்துள்ளது. இப்பூங்கா 1976-ஆம் ஆண்டு அமைக்கப்பட்டது. இது மாவட்டத்தலைநகரான பவநகரில் இருந்து 72 கிலோமீட்டர் தொலைவில் அமைந்துள்ளது. இதன் தெற்குப் பகுதியில் காம்பத் வளைகுடா அமைந்துள்ளது. இதன் பரப்பளவு 34.08 ச.கீ.மீ...
# முதுமலை தேசியப் பூங்கா



**முதுமலை தேசிய பூங்கா** அல்லது **முதுமலை வனவிலங்கு காப்பகம்** (*Mudumalai National Park*) ஆனது தமிழ்நாட்டின் நீலகிரி மாவட்டத்தின் வடமேற்கில் கர்நாடகம் மற்றும் கேரள மாநில எல்லையில் அமைந்துள்ளது. 1940-இல் தொடங்கப்பட்ட இதுவே தென்னிந்தியாவின் முதல் வனக்காப்பகம் ஆகும்.  

தொடக்கத்தில் 60 சதுர கி.மீ. பரப்பு கொண்டதாக இக்காப்பகம் இருந்தது. பின் 1956-ஆம் ஆண்டு 295 கி.மீ.<sup>2</sup> ஆக விரிவுபடுத்தப்பட்டது. இது மேலும் விரிவுபடுத்தப்பட்டு தற்போதுள்ள 321 கி.மீ.<sup>2</sup> பரப்பளவை அடைந்துள்ளது. மேலும் இந்த தேசியப் பூங்கா யுனெஸ்கோ அமைப்பால் உலகப்பாரம்பரியச் சின்னங்களில் ஒன்றாக அறிவிக்கப்பட்டுள்ளது.  

## வரலாறு
முதுமலை சங்ககாலத்தில் முதிரமலை என வழங்கப்பட்டது. குமணன், இளங்குமணன் ஆகிய வள்ளல்கள் மன்னர்களாகவும் விளங்கி இந்த நிலப்பகுதியை ஆண்டுவந்தனர்.  

## தேசிய வனப்பூங்கா
இக்காப்பகத்தில் முதுமலை தேசிய வனப்பூங்கா 103 கி.மீ.<sup>2</sup> பரப்பில் அமைக்கப்பட்டுள்ளது.  

## இதன் தொடர்ச்சி
இதன் தொடர்ச்சியாக கர்நாடகத்தில் பந்திப்பூர் தேசியப் பூங்காவும் கேரளாவில் வயநாடு வனவிலங்கு காப்பகமும் உள்ளன.  

## யானைகள் முகாம்
முதுமலை வனவிலங்கு காப்பகம் உதகமண்டலத்ததிலிருந்து மைசூர் செல்லும் சாலையில் உள்ளது.  

மோயாறு, இக்காப்பகத்தின் ஊடாக செல்லுகிறது. இங்குள்ள யானைகள் முகாம் பார்வையாளர்களைக் கவரும் ஒன்றாகும்.  

## விலங்குகள்

யானை, காட்டெருமை, புலி, சிறுத்தை, கரடி, மான், பறக்கும் அணில், பெரிய இந்திய சிவப்பு அணில், காட்டு நாய், காட்டுப்பன்றி, முள்ளம்பன்றி, நரி, காட்டு முயல், முதலை, கீரி, மலைப்பாம்பு போன்ற பல்வேறு வகையான விலங்குகள் இங்கு உள்ளன.  

## பறவைகள்

மயில், பல்வேறு வகையான காட்டுக்கோழிகள், புறா, கழுகு, தேன் பருந்து, பருந்து, வல்லூறு போன்ற பல்வேறு வகையான பறவைகள் இங்கு உள்ளன.  

## தாவரங்கள்
இங்கு மூன்று வகையான காடுகள் காணப்படுகின்றன. அவை:  
1. வெப்பமண்டல ஈர இலையுதிர் காடுகள்
1. வெப்பமண்டல உலர் இலையுதிர் காடுகள்
1. தென் வெப்பமண்டல் புதர் காடுகள்.
இந்த தேசியப் பூங்காவில் மழைப் பொழிவு அதிகமுள்ள மேற்குப் பகுதியில் ஈர இலையுதிர் காடுகளும், மழைப் பொழிவு குறைந்த கிழக்குப் பகுதியில் உலர் இலையுதிர் காடுகளும் காணப்படுகிறது.
# குறுந்திரட்டு

**குறுந்திரட்டு** என்னும் நூல் தன் பெருந்திரட்டு என்னும் நூலிலிருந்து தத்துவராயர் திரட்டிய ஒரு தொகுப்பு நூல்.  
:பெருந்திரட்டு 2833 பாடல்களைக் கொண்டது.  
:குறுந்திரட்டு 1340 பாடல்கள் கொண்டது.  
- காலம் 15-ஆம் நூற்றாண்டு
சந்தான குரவர்  
:19-வது சந்தானம் இந்தத் தத்துவரார்  
: 25-வது சந்தானம் சுயம்பிரகாச யோகியார் சங்கர நாராயணத் திரட்டு என்னும் பெயரில் 1100 சைவ, வைணவப் பாடல்களைத் திரட்டினார்.  
:35-வது சந்தானம் சியம்பிரகாசர் (காலம் 1565)  
:54-வது சந்தானம் சுயம்பிரகாச யோகி (காலம் 1678)  
;குறுந்திரட்டு நூலமைதி  
- இந்த நூல் பிரமத்தைச் சிவமாகவே காண்கிறது.

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# குலோத்துங்கச் சோழப்பட்டினம்

**குலோத்துங்கச் சோழப்பட்டினம்** என்பது பாண்டியர் நாட்டுத் துறைமுகப் பட்டினங்களுள் ஒன்று. இது கி.பி. 1090 - 1271 வரை அதிகம் அறியப்பட்டத் துறைமுகமாக விளங்கிற்று. சிலர் இது பிற்காலப்பாண்டியர்களின் பவித்ரமாணிக்கப்பட்டினம் என்று கூறுவர். இது குலோத்துங்கச் சோழன் காலத்தில் பாண்டி நாட்டில் உருப்பெற்றிருந்தாலும் சிலர் மகாவம்சம் கூறும் கோட்டைகள் சூழ்ந்த **பராக்கிரம்மன் பாண்டியப்பட்டினம்** பிற்பாடு குலோத்துங்கன் காலத்தில் இப்பெயர் பெற்றதாகக் கூறுவர்.  

## சிறப்பு
;மூலம் - பெரியப்பட்டினம்  
- இப்பட்டினத்தின் வழி அரபு மற்றும் சீன நாடுகளுடன் வணிகத்தொடர்புகள் இருந்துள்ளன. இதை மார்க்கோப்போலோ, இபின்தூதா போன்றவர்கள் பத்தன் எனக் குறிப்பிட்டுள்ளனர்.
- ஏமன் நாட்டிற்குச் செல்ல இப்பட்டினத்தில் 8 கப்பல்கள் நின்றதாக இபின்தூதா கூறுவதைக் கொண்டு அரபு நாடுகளுடனான இதன் வணிக முக்கியத்துவத்தை அறியலாம்.
- இப்பட்டினம் சீனநாட்டுடன் வைத்திருந்த உறவை நிறுவும் விதமாக இங்கு சீன நாட்டு மட்கலன்களும் கி.பி. 9 - 14ஆம் நூற்றாண்டுக்கு இடைப்பட்ட சீனக்காசும் கிடைத்துள்ளது.

## மூலம்
- பாண்டிய நாட்டுக் கடற்கரைப் பட்டினங்கள், வணிகத் தொடர்புகள் (கி.பி. 600-1400), வெ.வேதாச்சலம், மதுரை.
# தமயந்தி

வின் ஓவியம்.]]  

**தமயந்தி** இந்து தொன்மக் கதைகளில் வரும் ஒரு பெண். இவர் விதர்ப நாட்டின் இளவரசி. இவர் நிசாத நாட்டின் இளவரசனான நளனை மணந்தார். இவர்களது கதை மகாபாரதத்தின் ஒரு கிளைக் கதையாகும். நள தமயந்திக்கு இரு குழந்தைகள் இருந்தனர். இக்கதையில் தமயந்தி ஒரு பேரழகியாக கூறப்பட்டுள்ளார். நள தமயந்தியின் கதையைக் கருவாகக் கொண்டு தமிழில் புகழேந்திப் புலவரால் இயற்றப்பட்ட நூல் நளவெண்பா.
# துசுயந்தன்



**துசுயந்தன்** (துஷ்யந்தன்), இந்துத் தொன்மக் கதைகளின் படியும் பண்டைய இந்திய இலக்கியங்களின் படியும் ஒரு சிறந்த அரசன் ஆவான். இவரது மனைவி சகுந்தலை. பரத வம்சத்தை தோற்றுவித்த பரத மன்னனின் தந்தை ஆவார்.  

கதையின் படி சகுந்தலை விசுவாமித்திரரின் மகள். இவரை ஆசிரமத்தில் சந்திக்கும் துசுயந்தன் காந்தர்வ மணம் புரிந்து கொள்கிறார். பின்னர் இவர் நாடு திரும்பி விட்டார். சகுந்தலையை மறந்தும் விடுகிறார். பின்னாளில் சகுந்தலை துசுயந்தனை சந்திக்கும் போது முன்பு நடந்தவற்றை நினைவு கொண்டு சகுந்தலையை மணந்து கொள்கிறார்.
# வசுதேவர்



இந்து தொன்மவியலின் படி **வசுதேவர்'`' வட மொழியில் **வாஜ்பாய்'' என்று அழைக்கப்படுகிறார். **வசுதேவர்**–தேவகி இணையரின் எட்டாவது குழந்தை கிருட்டிணன் ஆவார். வசுதேவரின் உடன் பிறந்தாளான குந்தி, பாண்டு மன்னனின் மனைவி ஆவார். கிருஷ்ணர் வசுதேவரின் மகனாதலால் வாசுதேவன் என்றழைக்கப்படுகிறார். கிருஷ்ணரை கம்சனிடமிருந்து காக்க, வசுதேவர் கிருஷ்ணரை கூடையில் எடுத்துக் கொண்டு, யமுனை ஆற்றரைக் கடந்து பிருந்தாவனத்தில் உள்ள நந்தகோபன் -யசோதை தம்பதியரிடம் ஒப்படைத்தார்.  

வசுதேவர் கம்சனின் உடன்பிறந்தாளான தேவகியை மணமுடித்தார். இவரது முதல் மனைவி ரோகிணி தேவி. இவர்களுக்குப் பிறந்த மகன் பலராமர் மகள் சுபத்திரை ஆவார்.
# தேவகி (மகாபாரதம்)



இந்துத் தொன்மக் கதைகளின் படி, **தேவகி** வசுதேவரின் மனைவியும், கிருஷ்ணரின் தாயாரும் ஆவார். மதுரா மன்னர் உக்கிரசேனரின் தம்பியான தேவகனின் மகள் ஆவார். இவர் தேவர்களின் தாயான அதிதியின் பகுதி அவதாரம் ஆவார்.  

இவருக்கும் வசுதேவருக்கும் பிறக்கும் எட்டாவது மகன் கம்சனைக் கொல்வான் என்ற கூற்றினால் கம்சன் இவர்கள் இருவரையும் சிறையில் இட்டான்.
# பிரம்மதேசம் (அம்பாசமுத்திரம்)



**பிரம்மதேசம்**, தமிழ் நாட்டின் திருநெல்வேலி மாவட்டம் , அம்பாசமுத்திரம் வட்டத்தில் உள்ள ஊர். இவ்வூரின் முந்தைய பெயர் அயனீச்சரம் ('அயனீஸ்வரம்' (அயன் - பிரம்மன்; வரம் - தேசம்) ) ஆகும்.  

## இவ்வூரின் சிறப்பு
இவ்வூரில் அமைந்த பிரம்மதேசம் கைலாசநாதசுவாமி கோயில் தட்சிணாயண , உத்ராயண புண்ணிய காலங்களில் சூரியன் , மூலவர் மீது ஒளி பரப்பி, கோயில் ராஜகோபுரத்தின் முழு உருவ நிழலும் எதிரேயுள்ள தெப்பக்குளத்தில் விழும்படியாக அமைக்கப்பட்டிருப்பது சிறப்பு.
# ஒகனிசோன்


**உனுனோக்டியம்** (*Ununoctium*, **Uuo**) ஒரு கதிரியக்க மூலகமாகும். இது 118 என்ற அணு எண்ணைக் கொண்டது. இதுவரை கண்டுபிடிக்கப்பட்ட மூலகங்களில் மிகவும் நிலையற்றது இதுவாகும். இது 18ஆம் கூட்டத்தையும் 7ஆம் ஆவர்த்தனத்தையும் சேர்ந்தது. உனுனோக்டியத்தின் மூன்று அல்லது நான்கு அணுக்களே இதுவரை இனங்காணப்பட்டுள்ளன.
# ஒக்சித்தானியா



**ஒக்சித்தானியா** அல்லது **ஆக்சித்தானியா** (*Occitania*) என்பது தெற்கு ஐரோப்பாவில் ஒக்சித்தானிய மொழி பேசும் மக்கள் பெரும்பான்மையாக வாழும் ஒரு வரலாற்று ரீதியான பகுதி. கலாச்சார ரீதியாக பிரான்சின் தெற்கே அரைவாசிப் பகுதி, மற்றும் மொனாக்கோ, இத்தாலியின் சிறிய பகுதி (ஒக்சித்தான் பள்ளத்தாக்குகள், கார்டியா பெய்மொண்டேசி), எசுப்பானியாவின் ஆரன் பள்ளத்தாக்கு ஆகியவை ஒக்சித்தானியின் பகுதியாகக் கருதப்படுகிறது. இங்கு இப்போதும் ஒக்சித்தானிய மொழி இரண்டாம் மொழியாக உள்ளது. நடுக் காலம் முதல் மொழியியல், மற்றும் கலாச்சார ரீதியாக ஒக்சித்தானியா ஒரு தனிப்பகுதியாக அங்கீகரிக்கப்பட்டிருந்தாலும், சட்டபூர்வமாகவோ அல்லது அரசியல் ரீதியாகவோ ஒக்சித்தானியா என்ற பெயரில் ஒரு தனிநாடாக விளங்கவில்லை. ஆனாலும், ரோமன் காலத்தில் இப்பிராந்தியம் செப்டெம் மாகாணம் எனவும், நடுக்காலத்தின் ஆரம்பத்தில் பிரெஞ்சு ஆதிக்கம் செலுத்த ஆரம்பித்த 1200களுக்கு முன்னரும் இப்பிராந்தியத்தில் ஒற்றுமை நிலவியது.  

தற்போதுள்ள 16 மில்லியன் மக்களில் ஏறத்தாழ அரை மில்லியன் மக்களே ஒக்சித்தானிய மொழியில் சரளமாகப் பேசக்கூடியவர்கள். பெரும்பான்மையாக பிரெஞ்சு மொழி, இத்தாலிய மொழி, காட்டலான் மொழி, எசுப்பானியம் ஆகிய மொழிகளைப் பேசுகின்றனர். 2006 ஆம் ஆண்டு முதல் காத்தலோனியாவில் ஒக்சித்தானிய மொழி அதிகாரபூர்வ மொழியாக அங்கீகரிக்கப்பட்டுள்ளது. ஆரன் பள்ளத்தாக்கில் 1990 முதல் அதிகாரபூர்வமாக்கப்பட்டுள்ளது.  

கிபி 355 இற்குப் பின்னரான ரோமன் ஆட்சிக் காலத்தில் *அக்கித்தானியா* என அழைக்கப்பட்ட ஒக்சித்தானியா பாரிய புரவன்சு பிராந்தியத்தின் பகுதியாக இருந்தது.  

## புவியியல்
ஒக்சித்தானியா பின்வரும் பகுதிகளை உள்ளடக்கியுள்ளது:  
- பிரான்சின் தெற்குப் பகுதி. இங்கு ஒக்சித்தானிய மொழி அதிகாரபூர்வ மொழியாக அங்கீகரிக்கப்படவில்லை.
- இத்தாலியின் ஆல்ப்ஸ் பகுதியில் உள்ள ஒக்சித்தான் பள்ளத்தாக்குகள், இங்கு ஒக்சித்தானிய மொழி 1999 ஆம் ஆண்டில் சட்டபூர்வ நிலையைப் பெற்றது.
- எசுப்பானியாவின் காத்தலோனியாவில் உள்ள ஆரன் பள்ளத்தாக்கு. 1990 இல் இருந்து ஒக்சித்தானிய மொழி அதிகாரபூர்வ மொழியாக்கப்பட்டது.
- மொனாக்கோ. இங்கு மொனெகாஸ்க்கு மொழியும் ஒக்சித்தானிய மொழியும் பாரம்பரியமாகப் பேசப்படுகிறது.
# இரணியவதைப் பரணி


**இரணியவதைப் பரணி** என்பது பரணி இலக்கியங்களில் ஒன்று. இந்த நூல் தனி நூலாக வெளிவரவில்லை. எனினும் ‘செந்தமிழ்’ என்னும் 1918-ஆம் ஆண்டு மாத இதழில் வெளிவந்துள்ளது. இதன் ஆசிரியர் பெயர் தெரியவில்லை. காலம் பற்றிய குறிப்புகளும் இல்லை. ஒப்புநோக்கி ஆராய்ந்து பார்க்கும்போது இது 13-ஆம் நூற்றாண்டு நூல் எனத் தெரியவருகிறது.  

பிரகலாதனுக்காகத் திருமால் நரசிங்க அவதாரம் எடுத்துப் பிரகலாதன் தந்தை இரணியனை வதைத்த கதையை இந்நூல் பாடுகிறது. இந்த நூல் திருவரங்கப் பெருமான் மீது பாடப்பட்டது.  

காலத்தால் முந்திய கலிங்கத்துப் பரணி போன்ற அமைப்புகளை இது கொண்டுள்ள இது, 698 தாழிசைகள் கொண்டது.  

## பகுப்புகள்
- நம்மாழ்வார் வாழ்த்துடன் நூல் தொடங்குகிறது.
- திருவரங்கநாதன் பெருமை பேசப்படுகிறது.
- பேய்கள் சோறாக்க நெல் குத்தும்போது வரும் வள்ளைப்பாட்டுகள் “கம்மலோ கம்முலக்காய்” என முடிகின்றன.
- நரசிங்க மூர்த்தி தோன்றும் பகுதியில் பத்திச்சுவையும், வீரச்சுவையும் ததும்புகின்றன.
- காளிக்குக் கூளி கூறிய வரலாற்றில் திருஞான சம்பந்தர் வரலாறு கூறப்பட்டுள்ளது.

## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# மதுரைத் தமிழ்ச் சங்கம்

**மதுரைத் தமிழ்ச் சங்கம்** 1901-ஆம் ஆண்டு தோற்றுவிக்கப்பட்டது. 1902 முதல் 'செந்தமிழ்' என்னும் மாத இதழை வெளியிட்டுவருகிறது. பாண்டித்துரைத் தேவர் இதனைத் தோற்றுவித்தார். இது **நான்காம் தமிழ்ச்சங்கம்** எனப் போற்றப்படுகிறது.  

மதுரைச் செந்தமிழ்க் கல்லூரி இச்சங்கத்தின் கீழ் இயங்குகிறது. தமிழ், தமிழ்மொழி, தமிழ் இலக்கியம் ஆகியவற்றின் வளர்ச்சியைக் குறிக்கோளாகக் கொண்டு அரும்பணி ஆற்றிவருகிறது. திருக்குறள், கம்பராமாயணம் ஆகிய நூல்களின் பெருமையே இந்தச் சங்கம் தோன்றுவதற்கு உந்து மையமாக விளங்கியது.  

கு. கதிரவேற்பிள்ளையால் 1800 பக்கங்களில் 63900 சொற்களில், மூன்று பாகங்கள் கொண்ட தமிழ்ச் சொல் அகராதியைத் *தமிழ்ச் சங்க அகராதி* எனும் பெயரால் மறு பதிப்பாக, முதல் பாகம் 1910-இலும், இரண்டாம் பாகம் 1912-இலும், மூன்றாம் பாகம் 1923-இலும் மதுரைத் தமிழ்ச் சங்கத்தாரால் அச்சிடப்பட்டன. நான்காம் தமிழ்ச்சங்கம் தமிழுக்கு ஆற்றிய தொண்டினைப் பாராட்டி 2012 ஏப்ரல் மாதம் 13-ஆம் தேதி நடைபெற்ற நந்தன வருடப் புத்தாண்டு விழாவில் அன்றைய முதல்வர் ஜெ. ஜெயலலிதா அவர்கள் தமிழ்த்தாய் விருது வழங்கிச் சிறப்பித்தார். நிகழ்வின்போது நான்காம் தமிழ்ச் சங்கத்திற்கு ஐந்து லட்சம் ரூபாய் ரொக்க தொகையும் ஒரு கேடயமும் ஒரு பாராட்டுச் சான்றிதழும் வழங்கப்பட்டது.  

## அடிக்குறிப்புகள்
# கம்சன்

கம்சனை கொல்தல்]]  
- தேவகியின் 8வது குழந்தையை கம்சன் கொல்ல முயற்சிகையில், யோக மாயா தோன்றுதல்]]  

பாகவத புராணத்தின் படி, **கம்சன்** என்பவன் கிருட்டிணனின் தாயான தேவகியின் உடன் பிறந்தவனும் மதுராவைத் தலைநகராகக் கொண்ட விருசினி இராச்சியத்தின் மன்னனும் ஆவான். இவனுடைய தந்தை உக்கிரசேனர், தாயார் பத்மாவதி.  

வசுதேவர்-தேவகியின் இணையரின் எட்டாவது மகனால் இவனுக்கு சாவு நேரும் என்று கணிக்கப்பட்டதால் கம்சன், தேவகியையும் அவளது கணவர் வசுதேவரையும் சிறையில் அடைத்தான். எனினும் பின்னாளில் கிருட்டிணன் பிறந்து வளர்ந்து கம்சனைக் கொன்றார்.
# நன்சாகூ



**நன்சாகூ** (ヌンチャク *nunchaku*) என்பது ஒரு பாரம்பரிய ஒக்கினோவா ஆயுதம். இரு தடிகளையும் சங்கிலி அல்லது கயிறு கொண்டு காணப்படும் இது தடிகளின் இரு முனைகளும் ஒன்றோடு ஒன்று குறுகிய சங்கிலி அல்லது கயிறு கொண்டு பிணைக்கப்பட்டிருக்கும். நவீன காலத்தில் நன்சாகூ புரூஸ் லீயின் திரைப்படங்கள் மூலம் பிரபல்யம் பெற்றது.  

## சொல்லிலக்கணம்
ஜப்பானிய துணைப் பகுதி மொழிகளில் ஒன்றாகிய ரியூக்யுவான் எனும் மொழியிலிருந்து நன்சாகூ எனும் சொல் உருவாகியது. இச்சொல்லின் ஆரம்பம் பற்றிய தெளிவற்ற நிலை காணப்படுகிறது. சீன மொழியின் தென் புஜியான் பேச்சுவழக்கிலிருந்து, தடி எனும் உச்சரிப்பிலிருந்து அச்சொல் உருவாகியிருக்கலாம் என ஒரு கருத்து உள்ளது.  

## பகுதிகள்

- ஹிமோ (Himo)
: நன்சாகூவின் இரு தடிகளை இணைக்கும் கயிறு  
- அனா (Ana)
: தடியின் மேற்புறத்திலுள்ள, கயிறை இணைக்க உதவும் துளை  
- குசாரி (Kusari)
: நன்சாகூவின் இரு தடிகளை இணைக்கும் சங்கிலி  
- கொண்டோ (Kontoh)
: தடிகளின் மேற்புறம். இது சங்கிலிகளை இணைக்க உதவும்  
- யுகொன்-வூ (Jukon-bu)
: தடியின் மேற்பகுதி  
- சுகொன்-வூ (Chukon-bu)
: தடியின் மத்திய பகுதி  
- கிகொன்-வூ (Kikon-bu)
: தடியின் கீழ்ப்பகுதி  
- கொன்டேய் (Kontei)
: தடியின் கீழ்ப்புறம்
# உவமான சங்கிரக நூல்கள்


தொல்காப்பியத்தில் உவம இயல் என ஒரு பகுதி உண்டு.  

பெண்ணோடு தொடர்புடைய உவமைகளை மட்டும் விளக்கும் இலக்கண நூல்கள் 15-ஆம் நூற்றாண்டில் தோன்றி வளர்ந்தன.  

இந்த நூல்களை **உவமான சங்கிரகம்** என வழங்கினர்.  

உவமான சங்கிரக நூல்கள் எனக் கொள்ளத்தக்க இலக்கண நூல்கள் தமிழில் நான்கு உள்ளன. பொருள்களை உவமையால் விளக்கும் வழக்கம் எல்லா மொழிகளிலும் உண்டு. தொல்காப்பியம்: உவம இயல் தமிழில் தொன்றுதொட்டு நிலவிவரும் பண்டைய மரபினை எடுத்து விளக்குகிறது. பின்னர் அணி இலக்கணம் பற்றி மட்டும் கூறும் சில நூல்கள் தோன்றின. அந்த அணி இலக்கணங்களில் உவமை அணி பற்றி மட்டும் கூறும் நூல்கள் உவமான சங்கிரகம் என்னும் பெயரில் தோன்றின.  

மாந்தரின் உறுப்புகள் ஒவ்வொன்றையும் இன்ன உவமையால் கூறுவது மரபு என இந்த நூல்கள் சுட்டுகின்றன. சில உறுப்புகளைத் தலைமுடியில் தொடங்கி பாதத்தில் முடிக்கின்றன. இந்த முறைமையைக் ‘கேசாதிபாதம்’ என்பர். சில நூல்கள் பாதத்தில் தொடங்கித் தலைமுடியில் முடிக்கின்றன. இந்த முறைமையைப் ‘பாதாதிகேசம்’ என்பர்.  

ஆண்களின் கண்ணுக்குத் தாமரை மலரையும், பெண்களின் கண்ணுக்குக் குவளை மலரையும் உவமையாகக் காட்டும் மரபு போன்ற நுட்பங்களை இந்த நூல்கள் தெரியப்படுத்துகின்றன. இவை 15 ஆம் நூற்றாண்டுக்குப் பின்னர் தோன்றி வளர்ந்த இலக்கண நெறிகள். இவற்றில் வடநூல் கருத்துகளும் இழையோடியுள்ளன.  

| எண் | நூல் | காலம் | யாப்பு | பாடல் | பொருள் | பிற |  |
| --- | --- | --- | --- | --- | --- | --- | --- |
| 1 | உவமான சங்கிரகம் | 15-ஆம் நூற்றாண்டு | நூற்பா | 31 (117 அடி) | பாதாதிகேசம் | - |  |
| 2 | இரத்தினச் சுருக்கம் | 16-ஆம் நூற்றாண்டு | கட்டளைக் கலித்துறை, வெண்பா, விருத்தம் | 71 | சேசாதிபாதம் | புகழேந்தி பாடியது, பிற பொருள்களும் உள்ளன |  |
| 3 | உவமான சங்கிரகம் | 17-ஆம் நூற்றாண்டு | வெண்பா அந்தாதி | 16 | கேசாதிபாதம் | குருகை திருமேனி இரத்தின கவிராயர் இதன் ஆசிரியர் |  |
| 4 | உவமான சங்கிரகம் | 18-ஆம் நூற்றாண்டு | விருத்தம் | 37 | பாதாதிகேசம் | 37 பாடல்களில் உவமான சங்கிரகம், பிறவற்றில் பிற பொருள். | } |

## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, 2005
## அடிக்குறிப்பு
# ஆண் (பால்)


சின்னம் ஆண் பாலினத்தைக் குறிக்கப் பயன்படுத்தப்படுகிறது. கூடுதலாக இக்குறி செவ்வாய்க் கோளையும் வேதியியலில் இரும்பையும் குறிக்க பயன்படுத்தப்படுகிறது.]]  

**ஆண்** (*Male*, ♂) என உயிரினங்களில் அல்லது உயிரினப் பகுதிகளில் விந்தணுக்களை உருவாக்கும் பால் குறிக்கப்படுகிறது. கருக்கட்டலின் போது ஒவ்வொரு விந்தணுவும் அதனைவிடப் பெரிய பெண் பாலணு அல்லது சூல் முட்டையுடன் ஒன்றிணைகிறது. ஓர் ஆணால் குறைந்தது ஓர் சூல் முட்டையாவது இல்லாமல் இனப்பெருக்கம் செய்ய முடியாது. ஆனால் சில உயிரினங்களில் பாலியல் மற்றும் பால்சாரா இனப்பெருக்கம் நிகழ்கிறது.  

அனைத்து உயிரினங்களுக்கும் பொதுவானதொரு பாலின அமைவு அமைப்பு கிடையாது. மனிதர் உட்படப் பெரும்பாலான விலங்குகளில் பாலினம் மரபணுக்கள் மூலமாகத் தீர்மானிக்கப்படுகின்றன. சிலவகை உயிரினங்களில் இவை சமூக, சுற்றுச்சூழல் மற்றும் பிற காரணிகளால் தீர்மானிக்கப்படுகின்றன.  

வெவ்வேறு மரபு வழியில் வந்த உயிரினங்களில் இரண்டு பாலினங்கள் இருப்பதற்கான தெரிவு தனிப்பட்ட முறையில் நிகழ்ந்துள்ளது. (பார்க்க குவி பரிணாமம்).  

## இவற்றையும் காண்க

- பெண்
- பாலினம்
- ஆண் (மனிதர்)
# நூற்பா

**சூத்திரம்** என நன்னூல் குறிப்பிடுவதை **நூற்பா** என வழங்குகின்றனர்.  

## சூத்திரம் விளக்கம்
சூத்திரம் எவ்வாறு இருக்கும் என நன்னூல் விளக்குகிறது.  
- சில எழுத்துக்களால் அமைந்து சுருக்கமாக இருக்கவேண்டும்.
- சுருக்கத்தில் பல்வகைப் பொருளும் செறிவாக இனிமையாக விளக்கப்பட்டிருக்க வேண்டும்
- கண்ணாடி பொருளைக் காட்டுவது போலப் பொருளைக் காட்டுவதாக இருக்கவேண்டும்.
- திட்பமும், நுட்பமும் கொண்டிருக்கவேண்டும்

## சூத்திரநிலை
ஒரு சூத்திரம் ஏனைய சூத்திரங்களோடு எவ்வாறு தொடர்பு கொண்டிருக்கவேண்டும் என்பதையும் நன்னூல் விளக்குகிறது.  
- முன்னும், பின்னும் தொடர்புடையதாக ஆற்றில் தண்ணீர் ஒழுகுவது போலத் தழுவிக்கொண்டு நடக்கும்.
- முன்னும் பின்னும் தொலைவிலுள்ள இரையை அரிமா(சிங்கம்) பார்ப்பது போல, முன்னும் பின்னும் தொலைவில் உள்ள நூற்பாக்களை நோக்கி முரண்பாடு இல்லாமல் சொல்லும்.
- தவளை தத்திப் பாய்வது போல சில நூற்பாக்களை இடைவிட்டுத் தவ்விப் பாய்ந்து அமர்ந்து பொருள் கொள்ள வைக்கும்.
- பருந்து வானத்திலிருந்து வீழ்ந்து இரையைக் கவ்வுவது போல எங்கிருந்தோ பாய்ந்து கருத்தைச் சொல்வதும் உண்டு.

## சூத்திரத்தைக் குறிக்கும் காரணப் பெயர்கள்
- பிண்டம் – கருப்பொருளாக அமைவது
- தொகை – தொகுத்துக் கூறுவது
- வகை – பிரித்து வகைப்படுத்திக் கூறுவது
- குறி –குறிக்கோளைப் பற்றி வழுவாமல் செல்வது.
- செய்கை – தான் நாட்டும் செயலைக் கூறுவது
- கொண்டியல் – பிறர் கூறியனவற்றை தானும் அப்படியே ஏற்றுக்கொண்டு அவர் நூற்பாவையே தானும் கூறுதல்.
- புறனடை – தொகுப்புலை போல முடிவுரையில் கூறுதல்

## கருவிநூல்
- நன்னூல் மூலம்

## அடிக்குறிப்பு
# கொடுகொட்டி (ஆடல்)

**கொடுகொட்டி** என்பது சிவபெருமான் வேடம் பூண்டு ஆடப்படும் ஆட்டங்களில் ஒன்று. சிவபெருமான் முப்புரத்தை எரித்தபோது, அது எரிமூண்டு எரிவதைக் கண்டு வெற்றி மகிழ்ச்சியினாலே கைகொட்டி நின்று ஆடிய ஆடல் இது. தீப்பற்றி எரிவதைக் கண்டு மனம் இரங்காமல் கைகொட்டியாடியபடியால் ‘கொடுகொட்டி’(கொடுங்கொட்டி) என்னும் பெயர் பெற்றது. கொட்டிச் சேதம் என்றும் இதற்குப் பெயர் உண்டு. கொடுகொட்டி என்ற இசைக்கருவியும் உண்டு. சிவபெருமானுக்கு எட்டு கைகள் என்றும், ஒரு கையில் துடியையும், இரண்டு கையில் தோளில் மாட்டியுள்ள முழவையும் முழக்கிக்கொண்டு பல் வேறு உருவங்களைப் காட்டி அவன் நடனம் ஆடுவதாக ஒரு கற்பனை.  

இந்தக் கற்பனையை விளக்கும் ஆட்டம் 'கொடுகொட்டி' ஆட்டம்.  
## சிலப்பதிகாரம்
சிலப்பதிகாரத்தில் மாதவி ஆடிய பதினோரு வகை ஆடல்களில் கொடுகொட்டி எனற ஆடலும் குறிப்பிடப்படுகிறது.  
<poem>  
"பாரதி யாடிய பாரதி யரங்கத்துத்  
திரிபுர மெரியத் தேவர் வேண்ட  
எரிமுகப் பேரம் பேவல் கேடப்  
உமையவள் ஒருதிற னாக வோங்கிய  
இமையவண் ஆடிய கொடுகொட்டி யாடல்"-  
</poem>  

## கலித்தொகை
இந்த ஆடலுக்கு நான்கு உறுப்புகள் உண்டு. இவ்வாடலில் உட்கு(அச்சம்), வியப்பு, விழைவு(விருப்பம்), பொலிவு(அழகு) என்னும் குறிப்புகள் அமைந்திருக்கும் என்று கூறும் செய்யுளை நச்சினார்கினியர் தமது கலித்தொகை உரையில் மேற்கோள் காட்டுகிறார்.  
<poem>  
"கொட்டி யாடற் றோற்றம் ஒட்டிய  
உமையவள் ஒருபா லாக ஒருபால்  
இமையா நாட்டத்து இறைவன் ஆகி  
அமையா உட்கும் வியப்பும் விழைவும்  
பொலிவும் பொருந்த நோக்கிய தொக்க  
அவுணர் இன்னுயிர் இழப்ப அக்களம்  
பொலிய ஆடினன் என்ப"  
</poem>  
என்பது அச்செய்யுள்.  

## இவற்றையும் காணவும்
- சைவத் திருமுறைகளில் குறிப்பிடப்படும் இசைக்கருவிகள்
# நெய்வேலிப் புத்தகக் கண்காட்சி

**நெய்வேலிப் புத்தகக் கண்காட்சி** என்பது தமிழ்நாட்டில் கடலூர் மாவட்டத்திலுள்ள நெய்வேலி நகரில் இருக்கும் இந்திய அரசு நிறுவனமான நெய்வேலி பழுப்பு நிலக்கரி நிறுவனத்தினால் ஆண்டுதோறும் நடத்தப்படும் ஓர் புத்தகக் கண்காட்சியாகும். இப்புத்தகக் கண்காட்சியில் தமிழ்நாட்டிலுள்ள பல்வேறு புத்தக வெளியீட்டாளர்கள் மற்றும் விற்பனையாளர்களுடன், இந்தியாவின் முக்கிய பதிப்பகங்கள் சிலவும் கலந்து கொள்கின்றன.  

## பத்து நாட்கள்

இக்கண்காட்சி பத்து நாட்கள் நடைபெறும். ஒவ்வொரு நாளும் தமிழ் அறிஞர்கள், இலக்கிய ஆர்வலர்கள் போன்றோர் சிறப்பு விருந்தினர்களாகக் கலந்து கொண்டு உரை நிகழ்த்துகின்றனர். இந்த அரங்கில், இலக்கிய உரைகள், மாயாஜாலம், மெல்லிசை, பட்டிமன்றம், நகைச்சுவை நாடகங்கள், பரதநாட்டியம் உள்ளிட்ட கலை நிகழ்ச்சிகளும் நடத்தப் பெறும். இந்தக் கண்காட்சியில் ஒவ்வொரு நாளும் ஒரு எழுத்தாளர், ஒரு புத்தக வெளியீட்டாளர் நெய்வேலி பழுப்பு நிலக்கரி நிறுவனத்தினால் பாராட்டிச் சிறப்பிக்கப்படுவர். தினமும் புதிய நூல்கள் வெளியிடப்படும். நெய்வேலி படைப்பாளிகளின் குறும் படங்கள் திரையிடப்படும்.  

## சிறப்பு வசதிகள்

- இக்கண்காட்சியை ஒட்டி நெய்வேலி பழுப்பு நிலக்கரி நிறுவனத்தினரால் அருகிலுள்ள நகரங்களுக்கு சிறப்பு பேருந்துகள் இயக்கப்படும்.
- இங்கு வந்து செல்பவர்கள் இணையப் பயன்பாடு, தொலைதொடர்பு வசதிக்காக இந்திய தொலைதொடர்பு நிறுவனத்தின் மூலம் தொலை தொடர்பு வசதிகள் செய்யப்பட்டிருக்கும்.

## 2012 ஆம் ஆண்டு புத்தகக் கண்காட்சி

2012 ஆம் ஆண்டிற்கான புத்தகக் கண்காட்சி நெய்வேலி பழுப்பு நிலக்கரி நிறுவன அரங்கில் 29-06-2012 ல் தொடங்கி 08-07-2012 அன்று முடிவடைந்தது.
# சூத்திரம்

**சூத்திரம்** என்னும் சொல் இலக்கண நூலிலுள்ள பாடலைக் குறிக்கும். இதனை நூற்பா என வழங்குகிறோம்.  

நூல் என்னும் சொல் இலக்கண நூலை மட்டும் குறிக்கும். நூலில் உள்ள பாடல்கள் நூற்பா. சூத்திரம் என்னும் சொல்லைத் தமிழ்ச்சொல் எனலாம்.  

சூத்திரம் சில எழுத்துக்களால் இயன்று செய்யுள் நடையில் இருக்கும். விரிவாகச் சொல்லவேண்டிய உரையை உள்ளே அடக்கிக்கொண்டிருக்கும். நுட்பமும் ஒட்பமும் கொண்டிருக்கும். அசைக்க முடியாத உண்மைகளைக் கூறும். அளக்க முடியாத அரும்பொருளைக் கொண்டிருக்கும். பலவகையான பயன்களை மொழிக்கு நல்கும். கண்ணாடி நிழல்போல் மொழியின் இயல்பை உள்ளபடியே வெளிப்படுத்தும். மொழிச் செய்திகளை விடுபடாமல் கூறும். காரணம் காட்டியும் எடுத்துக்காட்டுகள் தந்தும் விரித்துரைக்கும். சூத்திரத்தில் சொல்லப்படுவதைக் காட்டுவது காண்டிகை-உரை. சூத்திரம் வெளிப்படையாகச் சொல்லாமல் குறிப்பால் உணர்த்தும் செய்திகளும் உண்டு. (விருத்தி)உரை இதனை வெளிப்படுத்தும்.  

## கருவிநூல்
- தொல்காப்பியம் மூலம்

## அடிக்குறிப்பு
# பிரண்ட்ஸ் (2001 திரைப்படம்)



***ஃப்ரண்ட்ஸ்*** (*Friends*) என்பது 2001ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் சித்திக்கின் கதை, திரைக்கதை, இயக்கத்திலும் கோகுல் கிருஷ்ணாவின் வசனத்திலும் விஜய், சூர்யா முதன்மை கதைமாந்தர்களாக கொண்டு வெளிவந்துள்ளது.  

இந்தத் திரைப்படம் ப்ரண்ட்ஸ் என்ற மலையாளத் திரைப்படத்தைத் தழுவியே வெளிவந்துள்ளது.  

## நடிகர்கள்
| நடிகர் | கதைமாந்தர் |  |
| --- | --- | --- |
| விஜய் | அரவிந்தன் |  |
| சூர்யா | சந்துரு |  |
| தேவயாணி | பத்மினி |  |
| வடிவேலு | நேசமணி |  |
| ரமேஷ் கண்ணா | கிருஷ்ண மூர்த்தி |  |
| ராதாரவி | தேவயாணியின் சித்தப்பா |  |
| மதன் பாபு | சுந்தரேசன் |  |
| சார்லி | கோபால் | } |

## பாடல்கள்

| **இலக்கம்** | **பாடல்** | **பாடகர்கள்** | **பாடல் வரிகள்** |  |
| --- | --- | --- | --- | --- |
| 1 | *தென்றல் வரும்* | ஹரிஹரன், பவதாரிணி | பழனி பாரதி |  |
| 2 | *குயிலுக்குக் கூ கூ* | எஸ். பி. பாலசுப்ரமணியம், ஹரிஹரன், சங்கர் மகாதேவன் | பழனி பாரதி |  |
| 3 | *ருக்கு ருக்கு* | யுவன் சங்கர் ராஜா, விஜய் ஏசுதாஸ், சௌமியா | பழனி பாரதி |  |
| 4 | *மஞ்சள் பூசும்* | தேவன், சுஜாதா மோகன் | பழனி பாரதி |  |
| 5 | *பெண்களோட போட்டி* | ஹரிஹரன், சுஜாதா மோகன் | பழனி பாரதி |  |
| 6 | *பூங்காற்றே* | ஹரிஹரன் | பழனி பாரதி |  |
| 7 | *வானம் பெருசுதான்* | எஸ். பி. பாலசுப்ரமணியம், அருண் மொழி, விஜய் ஏசுதாஸ் | பழனி பாரதி | } |

## இதையும் பார்க்க
- தமிழ்த் திரைப்படங்களின் பட்டியல், 2001
# வைணவ ஆசாரிய பரம்பரை (தென்கலை)

வைணவம் இந்திய சமயங்களில் ஒன்று.  

தொல்காப்பியம் இதனை “மாயோன் மேய காடுறை உலகம்” எனக் குறிப்பிடுகிறது.  

தொல்காப்பியர் வாழ்ந்த பொ.ஊ.மு. நூற்றாண்டில் மாயோன் ஆயர்களின் தெய்வம்.  

நாலாயிர திவ்வியப் பிரபந்தம் தமிழில் ஆழ்வார்கள் எழுதிய காலத்தில் வைணவம் வழிபடு சமயமாக மாறியது. இந்தத் தமிழ்நூல் நெறியைப் பின்பற்றியவர்கள் தென்கலையார் எனப்பட்டனர்.  

அதற்குப் பின்னர் வைணவ ஆசாரியர்கள் பல நூல்களை இயற்றி வைணவ சமயநெறியை வளர்த்தனர்.  

வடமொழியிலும் தென்மொழியிலும் வைணவ இலக்கியங்களை வளர்த்தவர்கள் பரம்பரையில் தென்கலை வைணவ ஆசாரியர் பரம்பரை இவ்வாறு வளர்கிறது.  

வேதாந்த தேசிகர் தம் முன்னோர் பரம்பரை வழியில் வடகலை வைணவப் பிரிவையும், பிள்ளை லோகாசாரியார் தம் முன்னோர் கால்வழியில் தென்கலை வைணவப் பிரிவையும் தோற்றுவித்தனர். இருவரும் சம காலத்தவர். திருமண் காப்பிட்டுக்கொள்ளும் முறையில் இவர்கள் வேறுபடுகின்றனர். தென்கலையார் நாலாயிர திவ்வியப் பிரபந்தம் நூல் வழியினர். வடகலையார் வேத வழியினர். இருவரும் சம காலத்தவர்.  

## அட்டவணை
| பரம்பரை | காலம் | குறிப்பு |  |
| --- | --- | --- | --- |
| நாதமுனிகள் | பொ.ஊ. 824 | நாதமுனிகள் நாலாயிர திவ்விய பிரபந்தத்தை மீட்டெடுத்து தொகுத்தவர் |  |
| உய்யக்கொண்டார் | பொ.ஊ. 827 | நாதமுனிகளின் மாணாக்கர் |  |
| மணக்கால் நம்பி | பொ.ஊ. 9-ஆம் நூற்றாண்டு | உய்யக்கொண்டாரின் மாணாக்கர் |  |
| ஆளவந்தார் | பொ.ஊ. 917-1042 | தொடக்கம் |  |
| இராமானுசர் | பொ.ஊ. 11-12-ஆம் நூற்றாண்டு | வளர்ச்சி |  |
| எம்பார் | பொ.ஊ. 11-12ஆம் நூற்றாண்டு | இந்தப் பரம்பரையை 'எம்பார் வழிப் பரம்பரை' என்பர். |  |
| பட்டர் | பொ.ஊ. 1192-1220 | நஞ்சீயரின் ஆசிரியர், 28 ஆண்டு வாழ்ந்தவர் |  |
| நஞ்சீயர் | பொ.ஊ. 1182-1287 | ஒன்பதினாயிரப்படி |  |
| நம்பிள்ளை | பொ.ஊ. 1207-1312 (105 ஆண்டுகள்) | நஞ்சீயர் சொல்ல ஒன்பதினாயிரப்படி ஓலையில் எழுதியவர் |  |
| பெரியவாச்சான்பிள்ளை | பொ.ஊ. 1228-1323 (95 ஆண்டுகள்) | நம்பிள்ளை மாணவர், நாலாயிரப் பிரபந்தம் முழுமைக்கும் வியாக்கியானம் எழுதியவர் |  |
| நயினாராச்சான் பிள்ளை | பொ.ஊ. 13-14 நூற்றாண்டு | பெரியவாச்சான் பிள்ளை மகன் |  |
| வடக்குத் திருவீதிப்பிள்ளை | பொ.ஊ. 1217-1312 | நம்பிள்ளை மாணவர், ஈடு உரை கண்டவர் |  |
| ஈயுண்ணி மாதவப் பெருமாள் முதலானோர் | பொ.ஊ. 13-ஆம் நூற்றாண்டு | நம்பிள்ளை மாணவர் |  |
| பிள்ளை லோகாசாரியார் | பொ.ஊ. 1264 முதல் | வடக்குத் திருவீதிப்பிள்ளை மகன் |  |
| அழகிய மணவாளப்பிள்ளை பெருமாள் நாயனார் | பொ.ஊ. 1266-1361 | வடக்குத் திருவீதிப்பிள்ளை மகன் | } |
- இதன் தொடர்ச்சியை வைணவ குருபரம்பரையில் காணலாம்.

## இவற்றையும் காண்க
- வைணவ இலக்கியங்கள்

## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# 100 (எண்)


**100** (நூறு) (ஆங்கிலம்: *One Hundred*) என்பது தமிழ் எண்களில் ௱ அல்லது ௧௦௦ என்பதைக் குறிக்கும் இந்து-அராபிய எண் ஆகும். நூறு என்பது தொன்னூற்று ஒன்பதுக்கும் நூற்று ஒன்றுக்கும் இடைப்பட்ட இயற்கை எண்ணாகும்.  

## கணிதவியல்

### காரணிகள்
- நூறின் நேர்க் காரணிகள் 1, 2, 5, 10, 20, 25, 50, 100 என்பனவாகும்.

### சிறப்புகள்
- விழுக்காடு கணிப்பதற்கு நூறு எண்ணே அடிப்படையாக பயன்படுத்தப்படுகிறது
- முதல் ஒன்பது பகா எண்களின் கூட்டுத்தொகை நூறு ஆகும்
- நான்கு இணை (சோடி) பகா எண்களின் கூட்டுத்கொகை (47 + 53, 17 + 83, 3 + 97, 41 + 59)
- முதல் நான்கு எண்களின் மூன்றடுக்கு கூட்டுத்தொகை நூறு (100 = 1<sup>3</sup> + 2<sup>3</sup> + 3<sup>3</sup> + 4<sup>3</sup>)
- அதுமட்டுமின்றி, 26 + 62 = 100, அதனால் 100 என்பது ஒரு லேலண்டு எண் ஆகும்.
- நூறு 18- கோண எண்ணாகும்
- நூறு ஒரு ஹசார்டு எண் ஆகும்
- மிகச்சரியாக 100 பகா எண்களின் இலக்கங்கள் ஏறு வரிசையில் அமைந்த்துள்ளது (எ. கா. 239, 2357 மற்றும் பல)

## அறிவியல்
- 100 என்பது பெர்மியத்தின் அணுவெண் ஆகும்.
- செல்சியஸ் அளவுகோளில் 100 என்பது, நீரின் கொதிநிலையைக் குறிக்கும்.

## அரசியல்
- ஐக்கிய அமெரிக்காவின் மேலவையில் மிகச்சரியாக நூறு உறுப்பினர்கள் உள்ளனர்.
- இந்தியாவில் மகாத்மா காந்தி தேசிய ஊரக வேலை உறுதியளிப்புச் சட்டம் என்பதினை நூறு நாள் வேலைவாய்ப்புத் திட்டம் என்றும் அழைக்கப்படுகிறது.

## பணம்
- பெரும்பாலான நாடுகளில் 100-என்ற எண்ணை அடிப்படையாகக் கொண்டு நாணயம் மற்றும் பண மதிப்பீடு செய்யப்படுகிறது.
எ.கா. 100 பைசா = 1 ரூபாய்  

## பொழுதுபோக்கு
- ஒரு திரைப்படம் அல்லது மேடை நாடகம் நூறாவது நாளைக் கடந்து வெற்றிகரமாக நடந்தால், அத்திரைப்படம் அல்லது மேடை நாடகம் மிகப்பெரிய வெற்றி பெற்றதாக எடுத்துக்கொள்ளப்படுகிறது.

## விளையாட்டு
- பெரும்பாலான விளையாட்டுப் போட்டிகளில் 100 என்ற எண் முக்கியப் பங்கு வகிக்கின்றது.
- 100 மீற்றர் ஓட்டப் பந்தயம் என்பதில் துவங்கி பெரும்பாலான விளையாட்டுப் போட்டிகளில் 100 அல்லது அதனுடைய அடுக்கை அடிப்படையாகக் கொண்டு போட்டியாளர்களின் இலக்கின் தூரம் நிர்ணயிக்கப்படுகின்றன.
- துடுப்பாட்டத்தில் ஒருவர் 100 - ஓட்டம் எடுக்கும் பொழுது மைதானத்தில் உள்ள அனைவரும் எழுந்து நின்று அவரைப் பாராட்டுகின்றனர்.

## பிற துறைகள்
- வரலாற்றில் ஆண்டுகள் 100 அடிப்படையில் நூற்றாண்டுகளாகக் கணக்கிடப்படுகின்றன. நூற்றாண்டில் உள்ள ஆண்டுகளின் எண்ணிக்கை 100
- இந்தியா, இசுரேல், நேபாளம் மற்றும் கிரீசு நாடுகளில் 100 என்பது காவல்துறையினரின் தொலைபேசி எண்
- பெல்ஜியத்தில், 100 என்பது தீயணைப்பு மற்றும் நோயாளர் ஊர்தியை (ஆம்புலன்சு) தொடர்பு கொள்ள பயன்படும் தொலைபேசி எண்ணாகும்
- ஐக்கிய ராச்சிய நாடுகளில், 100 என்பது தொலைபேசி இணைப்பகத்தின் எண்
- 100 என்பது மீயுரை பரிமாற்ற நெறிமுறையில் வாடிக்கையாளர் தன்னுடைய கோரிக்கையினை தொடர வேண்டும் என்பதற்கான அறிவிப்பு
# ஆனந்த பவன்


**ஆனந்த பவன்** அல்லது சுவராஜ் பவன் அலகாபாத்திலுள்ள நேரு குடும்பத்தின் பூர்வீக இல்லமாகும். ஆனந்த பவனில் மோதிலால் நேரு, ஜவகர்லால் நேரு, இந்திரா காந்தி ஆகியோர் பயன்படுத்திய அறைகள் கண்ணாடி பேழைகளால் பாதுகாக்கப்பட்டுள்ளது. அறையினுள் அவர்கள் பயன்படுத்திய படுக்கை மற்றும் மேஜைகள் உள்ளன. ஜவஹர் பயன்படுத்திய புத்தகங்கள் மற்றும் தன் கைப்பட எழுதிய சில கடிதங்களும் காட்சிக்கு வைக்கப்பட்டுள்ளன.  

இங்கு இந்திரா காந்தி 1917 இல் பிறந்தார், இந்திய விடுதலை போராட்டத்திற்காக பல முடிவுகள் எடுக்கப்பட்டது. ஆனந்த பவனுக்கு அருகிலுள்ள ஸ்வராஜ் பவன் 1930 இல் மோதிலால் நேருவால் இந்திய தேசிய காங்கிரசுக்கு நன்கொடையாக அளிக்கப்பட்டது.  

ஆனந்த பவனை இந்திரா காந்தி 1970இல் நாட்டிற்கு அர்பணித்தார். பள்ளிக் குழந்தைகளின் அறிவியல் மற்றும் கல்வி பயன்பாட்டிற்காக இது அருங்காட்சியகமாக அரசால் பராமரிக்கப்படுகிறது. தற்போது ஆனந்த பவன் அல்லது சுவராஜ் பவன் அலகாபாத்திலுள்ள முக்கிய சுற்றுலா தலமாகும்.
# சைவ வெள்ளாளர்

**சைவ வெள்ளாளர்** அல்லது **சைவ வேளாளர்** (*Saiva Vēlālar*) எனப்படுவோர், தமிழர்களின் குலத்தொழில் அடிப்படையில் வேளான்மையைக் குலத்தொழிலாக கொண்டதுடன் சைவ சமய நெறிகளை கடைப்பிடிப்பவர்களாகவும் இருப்பதனால் சைவ வேளாளர் என அறியப்படுகின்றனர். இவர்கள் தமிழ்நாடு, இலங்கை, மட்டுமல்லாமல் புலம்பெயர் நாடுகளிலும் வாழுகின்ற தமிழ் இனத்தின் ஒரு சமூக குழுவினர் ஆவர். இவர்களை வட தமிழகத்தில் சைவ முதலியார் என்றும் தென் தமிழகத்தில் சைவப் பிள்ளை என்றும் அழைப்பர்.  

## வேறுபாடு
இவர்கள் வேளான்மை செய்வதை குலத்தொழிலாக கொண்டவர்கள் என்றாலும், சைவ சமய நெறிகளை கடைபிடிப்பதனால், அல்லது சைவ சமயத்திற்கு முதன்மை இடம் கொடுப்பவர்கள் என்பதனால், சைவ வேளாளர்கள் என ஏனைய வேளாளர் சமூகத்தினரிடம் இருந்து வேறுபடுத்தி அடையாளப் படுத்துகின்றனர். அதேவேளை சைவ கோயில்களில், கோயில் குருக்கள்களாகவும் இவர்கள் பணியாற்றுவது குறிப்பிடத்தக்கது. இலங்கை யாழ்ப்பாணத்தைப் பொறுத்தவரை, வேளாளர்கள் என பொதுவாக அடையாளப் படுத்திக்கொண்டவர்கள், கிருத்துவ சமயத்தின் வருகையைத் தொடர்ந்து, கிருத்துவ சமயத்திற்கு மாறியவர்கள் தம்மை கிருத்துவ வேளாளர் என ஒரு தனித்த உட்பிரிவாக அடையாளப்படுத்திக்கொண்டனர். அதேவேளை அவர்களில் இருந்து வேறுபடுத்திக் காட்ட, தொடர்ந்து சைவ சமயத்தை பின்பற்றி வந்த வேளாளர்கள், தம்மை சைவ வேளாளர் என அடையாளப் படுத்திக்கொண்டனர்.  

## தமிழ்நாடு அரச இட ஒதிக்கீடு
இவர்கள் தமிழ்நாடு அரசு இடஒதுக்கீட்டுப் பட்டியலில், முற்பட்ட பிரிவில் உள்ளனர். இவர்களை வட தமிழகத்தில் சைவ முதலியார் என்றும் தென் தமிழகத்தில் சைவப் பிள்ளை என்றும் அழைப்பர்.  

## குறிப்பிடத்தக்க நபர்கள்
- வ. உ. சிதம்பரனார் - இந்தியா விடுதலைப் போராட்ட வீரர்.
- எம். பக்தவத்சலம் - முன்னாள் தமிழக முதலவர்
- பி. டி. ராஜன்- முன்னாள் சென்னை மாகாண முதலவர்
- முத்தையா முதலியார் - முன்னாள் அமைச்சர்
- இரா. நெடுஞ்செழியன் - முன்னாள் திமுக பொதுச் செயலாளர்
- க. அன்பழகன் - முன்னாள் திமுக பொதுச் செயலாளர்
- முத்துரங்க முதலியார் - இந்தியா விடுதலைப் போராட்ட வீரர்
- பி. டி. ஆர். பழனிவேல்ராசன்
- கே. எஸ். ரவிக்குமார் - திரைப்பட இயக்குனர்
- கா. சு. பிள்ளை - தமிழறிஞர்

## இதனையும் காண்க
- முதலியார்
# தமிழ்நாடு அரசுக் கல்லூரிகள்


தமிழ்நாடு அரசின் நிர்வாகத்தில் நடத்தப் பெறும் கல்லூரிகள் தமிழ்நாடு அரசுக் கல்லூரிகள் என அழைக்கப் பெறுகின்றன. இக்கல்லூரிகளில் வழங்கப்படும் பாடப் பிரிவுகளைக் கொண்டு அவைகளைக் கீழ்காணும் பிரிவுகளில் பிரிக்கலாம்.  

1. அரசு மருத்துவக் கல்லூரி
1. அரசு பொறியியல் கல்லூரி
1. அரசு சட்டக் கல்லூரி
1. அரசு வேளாண்மைக் கல்லூரி
1. அரசு கலை அறிவியல் கல்லூரி
1. அரசு கால்நடையியல் கல்லூரி
1. அரசு கல்வியியல் கல்லூரி
1. அரசு விளையாட்டுக் கல்வியியல் கல்லூரி
1. அரசு சிறப்புக் கல்லூரி

## அரசு மருத்துவக் கல்லூரி
தமிழ்நாடு அரசின் நிர்வாகத்தில் அலோபதி, சித்த மருத்துவம், ஓமியோபதி, ஆயுர்வேதம், யோகா மற்றும் இயற்கை மருத்துவம், இயங்குமுறை மருத்துவம் போன்ற மருத்துவ முறைகளின் கீழான கல்லூரிகள் நடத்தப் பெறுகின்றன. இவை அனைத்தும் அரசு மருத்துவக் கல்லூரிகள் என அழைக்கப் பெறுகின்றன. இவைகளில் அலோபதி எனப்படும் ஆங்கில வழி மருத்துவ முறையிலான கல்லூரிகள் நேரடியாக அரசு மருத்துவக் கல்லூரிகள் என அழைக்கப் பெறுகின்றன. பிற மருத்துவ முறைக் கல்லூரிகள் அந்த மருத்துவமுறையின் பெயரைக் கொண்டு அழைக்கப் பெறுகின்றன. அவைகள் கீழ்காணும் பெயரில் உள்ளன.  

1. அரசு மருத்துவக் கல்லூரி (அலோபதி)
1. அரசு சித்த மருத்துவக் கல்லூரி
1. அரசு ஓமியோபதி மருத்துவக் கல்லூரி

- பல் மருத்துவம், மருந்தாளுமை போன்ற மருத்துவத் தொடர்புடைய பிற கல்லூரிகளும் இதன் கீழ் வகைப்படுத்தலாம்.

## அரசு பொறியியல் கல்லூரி
தமிழ்நாடு அரசின் நிர்வாகத்தில் பொறியியல் மற்றும் தொழில்நுட்பப் பாடப்பிரிவுகளைக் கொண்டு நடத்தப் பெறும் கல்லூரிகள் அரசு பொறியியல் கல்லூரிகள் எனப்படுகின்றன.  

## அரசு சட்டக் கல்லூரி
தமிழ்நாடு அரசின் நிர்வாகத்தில் சட்டப் பாடப்பிரிவுகளைக் கொண்டு நடத்தப் பெறும் கல்லூரிகள் அரசு சட்டக் கல்லூரிகள் எனப்படுகின்றன.  

## அரசு வேளாண்மைக் கல்லூரி
தமிழ்நாடு அரசின் நிர்வாகத்தில் வேளாண்மைப் பாடப்பிரிவுகளைக் கொண்டு நடத்தப் பெறும் கல்லூரிகள் அரசு வேளாண்மைக் கல்லூரிகள் எனப்படுகின்றன.  

## அரசு கால்நடையியல் கல்லூரி
தமிழ்நாடு அரசின் நிர்வாகத்தில் கால்நடை மருத்துவத்தை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு கால்நடையியல் கல்லூரிகள் எனப்படுகின்றன.  

## அரசு கலை மற்றும் அறிவியல் கல்லூரி
தமிழ்நாடு அரசின் நிர்வாகத்தில் கலை மற்றும் அறிவியல் பாடங்களை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு கலை மற்றும் அறிவியல் கல்லூரிகள் எனப்படுகின்றன.தமிழ்நாட்டில் அரசு கலை மற்றும் அறிவியல் கல்லூரிகள் 67 இருக்கின்றன.  

## அரசு கல்வியியல் கல்லூரி
தமிழ்நாடு அரசின் நிர்வாகத்தில் கல்வியியல் பாடங்களை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு கல்வியியல் கல்லூரிகள் எனப்படுகின்றன.  

## அரசு விளையாட்டுக் கல்வியியல் கல்லூரி
தமிழ்நாடு அரசின் நிர்வாகத்தில் விளையாட்டுக் கல்வியியல் பாடங்களை முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு விளையாட்டுக் கல்வியியல் கல்லூரிகள் எனப்படுகின்றன.  

## அரசு சிறப்புக் கல்லூரிகள்
தமிழ்நாடு அரசின் நிர்வாகத்தில் மேற்காணும் பாடப் பிரிவுகள் தவிர சில சிறப்புப் பாடப் பிரிவுகளை மட்டும் முதன்மைப் பாடப்பிரிவுகளாகக் கொண்டு நடத்தப் பெறும் கல்லூரிகள் அரசு சிறப்புக் கல்லூரிகள் எனப்படுகின்றன. இவற்றில் கீழ்காணும் கல்லூரிகளை சிறப்புக் கல்லூரிகள் எனலாம்.  
- அரசு திரைப்படத் தொழில்நுட்பக் கல்லூரி
- அரசு இசைக் கல்லூரி